Имам ли нужда от овлажнител(и) у дома?
 Както показва името му, овлажнителят насища сухия въздух в помещението с влага. По принцип нивата на влажност на въздуха зависят от климатичните особености на района , в който живеем, както и от сезона.  Успоредно със застудяването намалява и влажността в домовете и офисите ни , тъй като студеният въздух не може да задържа толкова влага, колкото топлият. С използването на климатици и нагреватели влажността не може да бъде възстановена.  Твърде сухият въздух може да нанесе вреди не само на нашето здраве, но и на ценните ни притежания ( напр. музикални инструменти, старинни дървени рамки или картини ), като предизвика свиване на съставните елементи, поява на пукнатини и лющене на боята . Ако имате симптоми като раздразнено гърло, сухи или напукани устни, суха и/или лющеща се кожа, кръвотечение от носа или други неприятни усещания, свързани с дихателната система, вероятно въздухът в помещенията, в които прекарвате по-голямата част от времето си, е твърде сух. Тогава имате нужда от овлажнител. 

